Na temelju članka 34. Statuta Općine Okučani („Službeni vjesnik Brodsko - posavske županije“, broj 10/09, 4/13, 3/18, 7/18 i 14/21) Općinsko vijeće Općine Okučani na svojoj 17. sjednici održanoj 14. studenog 2023. godine donijelo je

**PRAVILNIK**

**o stipendiranju učenika i studenata Općine Okučani**

1. OPĆE ODREDBE

Članak 1.

Predmet ovog Pravilnika o stipendiranju učenika i studenata (dalje: "Pravilnik") je uređivanje općih uvjeta, postupka i kriterija za dodjelu stipendije učenicima srednjih škola i studentima sveučilišnih i stručnih studija koji imaju prebivalište na području Općine Okučani ( dalje u tekstu: Općina).

Izrazi koji se koriste u ovome Pravilniku, a imaju rodno značenje odnose se jednako na muški i ženski rod.

Članak 2.

Prijavu na natječaj može podnijeti više učenika i/ili studenata iz iste obitelji.

Pravo na dodjelu stipendija može ostvariti osoba iz članka 1. pod uvjetom da u općini Okučani ona i članovi njenog kućanstva imaju prijavljeno prebivalište najmanje 1 godinu.

Članak 3.

Vrstu i broj stipendija, kao i mjesečnu visinu iste određuje Općinski načelnik posebnom odlukom ovisno o osiguranom iznosu za tu namjenu u Proračunu Općine.

1. POSTUPAK ZA DODJELU STIPENDIJA

Članak 4.

Stipendije se dodjeljuju na osnovu provedenog javnog natječaja kojeg raspisuje općinski načelnik.

Povjerenstvo za provedbu natječaja imenuje općinski načelnik.

Povjerenstvo čine tri člana i za svoj rad odgovorni su općinskom načelniku.

Javni natječaj objavljuje se putem lokalnog radija Bljesak, oglasne ploče i web stranice Općine Okučani.

Natječaj pored općih odredbi sadrži i uvjete koje moraju ispunjavati studenti da bi ostvarili pravo na stipendiju i dokumente navedene u članku 7. ovog Pravilnika koje su dužni priložiti prijavi koju podnose.

Odluku o dodjeli stipendija donosi općinski načelnik na prijedlog Povjerenstva za provedbu natječaja za učeničke i studentske stipendije.

Članak 5.

Prijave izvanrednih studenata neće se razmatrati, nego samo redovitih studenata.

Neće se razmatrati prijave učenika i studenata koje su nepotpune i čiji nositelji kućanstva prema općini Okučani imaju dugovanja.

Neće se razmatrati prijave učenika i studenata koji već imaju stipendiju (županijsku, državnu, privatnu….)

Članak 6.

Deficitarnost zanimanja

Deficitarnost zanimanja na području Općine Okučani utvrđuje se odlukom načelnika u suradnji sa Hrvatskim zavodom za zapošljavanje ispostava Okučani.

Članak 7.

Uz prijavu za dodjelu stipendija podnositelj obavezno prilaže sljedeće dokumente:

* Preslika osobne iskaznice
* Potvrdu o upisu u srednju školu/ fakultet
* Izjava članova kućanstva da žive na području općine Okučani godinu dana i duže
* Izjava podnositelja zahtjeva da nije korisnik neke druge stipendije
* Potvrda porezne uprave o prihodima kućanstva podnositelja zahtjeva
* Potvrda Jedinstvenog upravnog odjela o nepostojanju duga nositelja kućanstva podnositelja prijave

Članak 8.

U slučaju prijave većeg broja učenika i studenta od Odluke kojom se uređuje broj i vrsta stipendije prednost imaju oni sa nižim prihodima kućanstva.

Članak 9.

Listu odobrenih i ne odobrenih zahtjeva donosi Povjerenstvo za provedbu natječaja i objavljuje se na oglasnoj ploči općine Okučani.

Rok za prigovor na listu je 8 dana od dana objave i podnosi se općinskom načelniku.

Članak 10.

Odluku o dodijeli stipendija donosi načelnik u roku od 15 dana nakon isteka roka za podnošenje prigovora, a nakon dostave rješenja po prigovorima.

Članak 11.

Temeljem Odluke o dodijeli stipendije potpisuje se Ugovor o stipendiranju kojim se reguliraju međusobna prava i obveze ugovornih strana.

Ugovor zaključuje podnositelj prijave, odnosno njegov zakonski zastupnik i načelnik općine Okučani u ime Općine Okučani

Članak 12.

Stupanjem na snagu ovog Pravilnika prestaje važiti Pravilnik o stipendiranju učenika i studenata općine Okučani od 11. prosinca 2017. godine, KLASA:604-01/17-02-01, URBROJ:2178/21-02-17-01.

Članak 13.

Ovaj pravilnik stupa na snagu osam dana od dana donošenja, a objavit će se na službenoj stranici i oglasnoj ploči Općine Okučani.

OPĆINSKO VIJEĆE

KLASA: 604-01/23-01/1 PREDSJEDNIK OPĆINSKOG VIJEĆA

URBROJ: 2178-21-01-23-1 IVICA PIVAC